## Pomôcka pre skladníkov CO

- 2 -

### Skladovanie materiálu civilnej ochrany

 Otázku skladovania materiálu civilnej ochrany upravuje **Vyhláška Ministerstva vnútra Slovenskej republiky č. 314/1998 o podrobnostiach na zabezpečovanie hospodárenia s materiálom civilnej ochrany v znení neskorších predpisov.**

1. Materiál sa skladuje v sklade civilnej ochrany (ďalej len „sklad“), ktorý je určený na jeho skladovanie a ktorý na tento účel
* je vybavený na zabezpečenie jeho skladovania, ochrany, prehliadok, ošetrovania a výdaja,
* je vybavený núdzovým osvetlením, ktoré nevyužíva otvorený plameň,
* je vybavený teplomerom a vlhkomerom na sledovanie teploty a relatívnej vlhkosti vzduchu,
* zabezpečuje vnútornú teplotu od 10°C do 25°C a zabraňuje jej náhlym zmenám
* zabezpečuje relatívnu vlhkosť vzduchu v rozmedzí 50% - 80%,
* umožňuje vetranie bez vytvárania prievanu a vnikania prachu
* má okenné tabule natreté červenou alebo oranžovou farbou tlmiacou vnikanie slnečného svetla,
* umožňuje skladovanie materiálu najmenej 100 cm od vykurovacích telies a jeho ochranu pred sálavým teplom
* umožňuje skladovanie materiálu bez kontaktu so stenami a stropom a vo vzdialenosti minimálne 20 cm od podlahy,
* je zabezpečený proti vniknutiu neoprávnených osôb,
* je zabezpečený účinným protipožiarnym zariadením,
* poskytuje vhodné podmienky na manipuláciu, prehliadky a ošetrovanie materiálu a umožňuje jeho rozloženie tak, aby bola dosiahnutá úplnosť súprav a prehľad o jeho druhoch, množstve a veľkostiach,
* je označený medzinárodným rozoznávacím znakom CO,
1. V sklade nemožno
* Skladovať organické rozpúšťadlá, pohonné látky a mastivá, dezinfekčné prostriedky, anorganické kyseliny, alkalické hydroxidy alebo iné agresívne látky,
* Prevádzkovať elektrické stroje alebo zariadenia, pri ktorých činnosti vzniká iskrením ozón
1. V sklade sa vedie
* Záznam o vstupe osôb do skladu,
* Záznam výsledkov sledovania teploty a relatívnej vlhkosti vzduchu
* Záznam o použití náhradných kľúčov
* Záznam o výsledkoch kontrol
* Záznam o vykonanej práci v sklade
* Evidencia skladovaného materiálu (na závesných štítkoch a skladových kartách)

- 3 -

1. Náhradné kľúče od skladu sa ukladajú tak, aby v prípade potreby a neprítomnosti skladníka, bolo možné otvoriť sklad komisiou.
2. Spôsob skladovania jednotlivých druhov materiálu
* Prostriedky individuálnej ochrany sa skladujú v pôvodných obaloch, pričom detské ochranné vaky sa skladujú najviac v piatich vrstvách na sebe
* Ak skladovanie prostriedkov individuálnej ochrany nie je možné v pôvodných obaloch, skladujú sa:
* ochranné masky skompletizované v kapsách uložených kolmo v regáloch v jednej vrstve,
* detské ochranné vaky na regáloch a chránené proti prachu prekrytím fóliou
* Kompletizáciou ochrannej masky sa rozumie uloženie lícnice ochrannej masky zabalenej do polyetylénového vrecka a ochranného filtra v obale a uzavretého viečkom a zátkou do kapsy.
* Zdravotnícke prostriedky jednotlivca sa skladujú tak, aby farebná bodka na ich obale smerovala hore.
* Prístroje sa skladujú v pôvodných obaloch s vybratými napájacími zdrojmi.

- 4 -

#### SKLAD CIVILNEJ OCHRANY